section_heading: Između dva rata
paragraph_text: Nakon završetka rata Herrgott krajem prosinca 1918. postaje zapovjednikom 9. bavarske pješačke pukovnije. Navedenom pukovnijom zapovijeda do travnja 1919. kada je imenovan zapovjednikom 1. bavarske streljačke pukovnije. U svibnju sudjeluje u slamanju Bavarske Sovjetske Republike, te kratko obnaša dužnost vojnog zapovjednika Münchena. U rujnu 1919. imenovan je načelnikom odjela za vojnu obrazovanje i izobrazbu pri ministarstvu obrane u Berlinu. U navedenom ministarstvu nalazi se do travnja 1922. kada postaje zapovjednikom 40. pješačke pukovnije. U međuvremenu je, u lipnju 1920., promaknut u čin pukovnika. Herrgott 40. pješakom pukovnijom zapovijeda do studenog 1922. kada preuzima zapovjedništvo nad 20. pješačkom pukovnijom. U veljači 1923. unaprijeđen je u čin general bojnika, dok je u studenom 1923. umirovljen.